ddrg/super_eurlex huggingface dataset:
Official Journal 310 , 16/12/2004 P. 0160 - 0161



Airteagal III-366 Má tá foras ar fónamh leis an gcaingean, dearbhóidh Cúirt Bhreithiúnais an Aontais Eorpaigh an gníomh i dtrácht a bheith ar neamhní. Ar a shon sin, cuirfidh an Chúirt Bhreithiúnais in iúl, má mheasann sí gur gá é, cé acu d'éifeachtaí an ghnímh a dhearbhaigh sí a bheith ar neamhní is inmheasta a bheith cinntitheach. --------------------------------------------------
Airteagal III-335

1. Toghfaidh Parlaimint na hEorpa Ombudsman Eorpach. I gcomhréir le hAirteagail I-10(2)(d) agus I-49, cumhachtófar an tOmbudsman chun gearáin a ghlacadh ó gach saoránach den Aontas nó ó aon duine nádúrtha nó dlítheanach a chónaíonn nó a bhfuil a oifig chláraithe aige i mBallstát maidir le cásanna drochriaracháin i ngníomhaíochtaí institiúidí, chomhlachtaí, oifigí nó ghníomhaireachtaí an Aontais, seachas Cúirt Bhreithiúnais an Aontais Eorpaigh i bhfeidhmiú a feidhmeanna breithiúnacha di.

I gcomhréir lena dhualgais nó lena dualgais, cuirfidh an tOmbudsman na fiosrúcháin i gcrích a bhfuil call leo dar leis nó léi, ar a thionscnamh nó a tionscnamh féin nó ar bhonn gearán arna gcur faoina bhráid nó faoina bráid go díreach nó trí chomhalta de Pharlaimint na hEorpa, ach amháin má tá nó má bhí na fíorais a líomhnaítear ina n-ábhar d'imeachtaí dlíthiúla. I gcás go suífidh an tOmbudsman go bhfuil drochriarachán i gceist, cuirfidh sé nó sí an cás faoi bhráid na hinstitiúide, an chomhlachta, na hoifige nó na gníomhaireachta i dtrácht ag a mbeidh trí mhí chun a thuairim nó a tuairim a thabhairt dó nó di. Ansin cuirfidh an tOmbudsman tuarascáil ar aghaidh chuig Parlaimint na hEorpa agus chuig an institiúid, an gcomhlacht, an oifig nó an ngníomhaireacht i dtrácht. Cuirfear an duine a rinne an gearán ar an eolas faoi thoradh na bhfiosrúchán sin.

Tíolacfaidh an tOmbudsman tuarascáil do Pharlaimint na hEorpa gach bliain ar thorthaí a chuid nó a cuid fiosrúchán.

2. Toghfar an tOmbudsman tar éis gach toghcháin do Pharlaimint na hEorpa go ceann théarma oifige Pharlaimint na hEorpa. Féadfar téarma oifige an Ombudsman a athnuachan.

Féadfaidh an Chúirt Bhreithiúnais an tOmbudsman a bhriseadh arna iarraidh sin do Pharlaimint na hEorpa mura gcomhallfaidh sé nó sí a thuilleadh na coinníollacha is gá chun a fheidhmeanna nó a feidhmeanna a fheidhmiú nó má bhí sé nó sí ciontach i mí-iompar tromchúiseach.

3. Beidh an tOmbudsman neamhspleách ar fad i bhfeidhmiú a fheidhmeanna nó a feidhmeanna. I gcomhlíonadh a dhualgas nó a dualgas dó nó di, ní iarrfaidh sé nó sí ná ní ghlacfaidh sé nó sí teagaisc ó aon institiúid, comhlacht, oifig nó gníomhaireacht eile. Ní ghabhfaidh sé nó sí, le linn a théarma nó a téarma oifige, le haon slí bheatha eile, sochrach ná neamhshochrach.

4. Leagfar síos le dlí Eorpach ó Pharlaimint na hEorpa na rialacháin agus na coinníollacha ginearálta d'fheidhmiú fheidhmeanna an Ombudsman. Gníomhóidh Parlaimint na hEorpa ar a tionscnamh féin tar éis tuairim a iarraidh ar an gCoimisiún agus tar éis toiliú a fháil ón gComhairle.

--------------------------------------------------
Official Journal 310 , 16/12/2004 P. 0112 - 0112



Airteagal III-255 Ag tús gach bliana, tíolacfaidh an Coimisiún tuarascáil do Pharlaimint na hEorpa agus don Chomhairle. Folóidh an tuarascáil sin faisnéis faoi ghníomhaíochtaí a bhaineann le taighde, forbairt theicneolaíoch agus leathadh torthaí i gcaitheamh na bliana roimhe sin agus an clár oibre don bhliain reatha. --------------------------------------------------
Official Journal 310 , 16/12/2004 P. 0461 - 0461



19. Dearbhú maidir le hAirteagal III-220 Measann an Chomhdháil go bhféadfar Stáit oileánacha ina n-iomláine a bheith ar áireamh sa tagairt in Airteagal III-220 do limistéir oileánacha, faoi réir na critéir is gá a chomhall. --------------------------------------------------
Airteagal III-254

1. Ullmhóidh an tAontas beartas spáis d'fhonn an forás eolaíoch agus teicniúil, an t-iomaíochas tionsclaíoch agus cur chun feidhme a chuid beartas a chur chun cinn. Chuige sin, féadfaidh sé tionscnaimh chomhpháirteacha a chur chun cinn, tacú leis an taighde agus leis an bhforbairt theicneolaíoch agus comhordú a dhéanamh ar na hiarrachtaí is gá a dhéanamh chun an spás a thaiscéaladh agus a shaothrú.

2. D'fhonn rannchuidiú le gnóthú na gcuspóirí dá dtagraítear i mír 1, bunófar le dlíthe Eorpacha nó le dlíthe réime Eorpacha na bearta is gá a fhéadfaidh a bheith i bhfoirm cláir Eorpaigh spáis.

3. Bunóidh an tAontas gach caidreamh is iomchuí leis an nGníomhaireacht Eorpach Spáis.

--------------------------------------------------
Official Journal 310 , 16/12/2004 P. 0177 - 0178



Airteagal III-408 Tíolacfaidh an Coimisiún do Pharlaimint na hEorpa agus don Chomhairle gach bliain cuntais na bliana airgeadais roimhe sin a bhaineann leis an mbuiséad a chur chun feidhme. Cuirfidh an Coimisiún ar aghaidh chucu freisin ráiteas airgeadais ar shócmhainní agus dliteanais an Aontais. Tíolacfaidh an Coimisiún freisin do Pharlaimint na hEorpa agus don Chomhairle tuarascáil mheastóireachta ar riocht airgeadais an Aontais arna bunú ar na torthaí atá gnóthaithe, go háirithe i ndáil leis na sonraí arna dtabhairt ag Parlaimint na hEorpa agus ag an gComhairle de bhun Airteagal III-409. --------------------------------------------------
Official Journal 310 , 16/12/2004 P. 0050 - 0050



Airteagal II-100 An ceart chun vótáil agus chun seasamh mar iarrthóir i dtoghcháin bhardasacha Tá ag gach saoránach den Aontas an ceart chun vótáil agus chun seasamh mar iarrthóir i dtoghcháin bhardasacha sa Bhallstát ina gcónaíonn sé nó sí, faoi na coinníollacha céanna le náisiúnaigh an Stáit sin. --------------------------------------------------
Official Journal 310 , 16/12/2004 P. 0146 - 0146



Airteagal III-323 1. Féadfaidh an tAontas comhaontú a thabhairt i gcrích le tríú tír amháin nó níos mó nó le heagraíocht idirnáisiúnta amháin nó níos mó má fhoráiltear amhlaidh sa Bhunreacht nó nuair is gá comhaontú a thabhairt i gcrích d'fhonn ceann de na cuspóirí dá dtagraítear sa Bhunreacht a ghnóthú faoi chuimsiú bheartais an Aontais, nó má fhoráiltear dó i ngníomh Aontais atá ceangailteach ó thaobh dlí nó más dóigh dó difear a dhéanamh do chomhrialacha nó a raon feidhme a athrú. 2. Beidh na comhaontuithe arna dtabhairt i gcrích ag an Aontas ina gceangal ar institiúidí an Aontais agus ar a Bhallstáit. --------------------------------------------------
Official Journal 310 , 16/12/2004 P. 0016 - 0016



Airteagal I-14 Réimsí inniúlachta arna roinnt 1. Déanfaidh an tAontas inniúlacht a roinnt leis na Ballstáit nuair a thugann an Bunreacht inniúlacht dó nach mbaineann leis na réimsí dá dtagraítear in Airteagail I-13 agus I-17. 2. Cuirfear i bhfeidhm na hinniúlachtaí atá arna roinnt idir an tAontas agus na Ballstáit sna príomhréimsí seo a leanas: (a) margadh inmheánach; (b) beartas sóisialta, i dtaca leis na gnéithe atá sainithe i gCuid III; (c) comhtháthú eacnamaíoch, sóisialta agus críochach; (d) talmhaíocht agus iascach, amach ó acmhainní bitheolaíocha na mara a chaomhnú; (e) comhshaol; (f) cosaint tomhaltóirí; (g) iompar; (h) gréasáin thraseorpacha; (i) fuinneamh; (j) limistéar na saoirse, na slándála agus an cheartais; (k) gnáthchúraimí slándála i gcúrsaí sláinte poiblí, i dtaca leis na gnéithe atá sainithe i gCuid III. 3. I réimsí an taighde, na forbartha theicneolaíche agus an spáis, beidh inniúlacht ag an Aontas gníomhaíochtaí a chur i gcrích, go háirithe cláir a shainiú agus a chur chun feidhme; ar a shon sin, ní bheidh mar thoradh ar an inniúlacht sin a fheidhmiú na Ballstáit a chosc ar a n-inniúlacht siúd a fheidhmiú. 4. I réimsí an chomhair um fhorbairt agus na cabhrach daonnúla, beidh inniúlacht ag an Aontas gníomhaíochtaí a chur i gcrích agus comhbheartas a sheoladh; ar a shon sin, ní bheidh mar thoradh ar an inniúlacht sin a fheidhmiú na Ballstáit a chosc ar a n-inniúlacht siúd a fheidhmiú. --------------------------------------------------
Official Journal 310 , 16/12/2004 P. 0068 - 0068



Airteagal III-159 Má bhíonn, in imthosca eisceachtúla, gluaiseachtaí caipitil chuig tríú tíortha nó uathu ina gcúis, nó ag bagairt bheith ina gcúis, le deacrachtaí tromchúiseacha d'oibriú an aontais eacnamaíoch agus airgeadaíochta, féadfaidh an Chomhairle, ar thogra ón gCoimisiún, rialacháin Eorpacha nó cinntí Eorpacha a ghlacadh lena dtabharfar isteach bearta coimirce i leith tríú tíortha go feadh tréimhse nach mó ná sé mhí, má tá fíorghá le bearta den sórt sin. Gníomhóidh sí tar éis dul i gcomhairle leis an mBanc Ceannais Eorpach. --------------------------------------------------
Airteagal III-257

1. Is éard a bheidh san Aontas limistéar saoirse, slándála agus ceartais ina n–urramófar cearta bunúsacha agus córais agus traidisiúin éagsúla dlí na mBallstát.

2. Áiritheoidh sé nach mbeidh rialuithe teorann inmheánaí ann do dhaoine agus cumfaidh sé comhbheartas maidir le tearmann, inimirce agus rialú ag teorainneacha seachtracha, arna bhunú ar an dlúthpháirtíocht idir Bhallstáit a thugann cothrom na féinne do náisiúnaigh tríú tíortha. Chun críche na Caibidle seo, déileálfar le daoine gan stát mar náisiúnaigh tríú tíre.

3. Déanfaidh an tAontas a dhícheall ardleibhéal slándála a áirithiú trí bhearta chun an choireacht, an ciníochas agus an tseineafóibe a chosc agus a chomhrac agus trí bhearta um chomhordú agus um chomhar idir na húdaráis phóilíneachta agus bhreithiúnacha agus údaráis inniúla eile, chomh maith le breithiúnais a aithint go frithpháirteach in ábhair choiriúla, agus, más gá, trí na dlíthe coiriúla a chomhfhogasú.

4. Éascóidh an tAontas an rochtain ar an gceartas, go háirithe trí phrionsabal an aitheantais fhrithpháirtigh do chinntí breithiúnacha agus seachbhreithiúnacha in ábhair shibhialta.

--------------------------------------------------
Official Journal 310 , 16/12/2004 P. 0089 - 0090



Airteagal III-200 Déanfaidh gach Ballstát go maolú a bheartas rátaí malairte a bhreithniú mar ábhar leasa choitinn. Lena linn sin, cuirfidh sé san áireamh taithí an chomhair faoi chuimsiú an tsásra ráta malairte. --------------------------------------------------
Airteagal IV-438

Comharbas agus leanúnachas dlíthiúil

1. Tiocfaidh an tAontas Eorpach arna bhunú leis an gConradh seo i gcomharbas ar an Aontas Eorpach, arna bhunú leis an gConradh ar an Aontas Eorpach, agus ar an gComhphobal Eorpach.

2. Faoi réir Airteagal IV-439, déanfaidh na hinstitiúidí, na comhlachtaí, na hoifigí agus na gníomhaireachtaí atá ann ar dháta an Conradh seo a theacht i bhfeidhm, ina gcomhdhéanamh ar an dáta sin, a gcumhachtaí a fheidhmiú de réir bhrí an Chonartha seo go dtí go nglacfar forálacha nua dá bhun nó go dtí deireadh a dtéarma oifige.

3. Gníomhartha na n-institiúidí, na gcomhlachtaí, na n-oifigí agus na ngníomhaireachtaí arna nglacadh ar bhonn na gconarthaí agus na n-ionstraimí atá aisghairthe le hAirteagal IV-437, fanfaidh siad i bhfeidhm. Déanfar a n-éifeachtaí dlíthiúla a chaomhnú go dtí go ndéanfar iad a aisghairm, a neamhniú nó a leasú de bhun an Chonartha seo. Is mar an gcéanna a bheidh maidir le comhaontuithe arna dtabhairt i gcrích idir Bhallstáit ar bhonn na gconarthaí agus na n-ionstraimí atá aisghairthe le hAirteagal IV-437.

Na heilimintí eile de acquis an Chomhphobail agus an Aontais atá ann tráth an Conradh seo a theacht i bhfeidhm, go háirithe na comhaontuithe idirinstitiúideacha, na cinntí agus na comhaontuithe arna gcomhaontú ag Ionadaithe Rialtais na mBallstát, ag teacht le chéile dóibh i dtionól na Comhairle, na comhaontuithe arna dtabhairt i gcrích ag na Ballstáit maidir le hoibriú an Aontais nó an Chomhphobail nó atá nasctha le gníomhaíocht an Aontais agus an Chomhphobail, na dearbhuithe, lena n-áirítear na dearbhuithe arna ndéanamh i gcomhthéacs comhdhálacha idir-rialtasacha, mar aon leis na rúin nó na seasaimh eile arna nglacadh ag an gComhairle Eorpach nó ag an gComhairle agus na cinn a bhaineann leis an Aontas nó leis an gComhphobal arna nglacadh de thoil a chéile ag na Ballstáit, déanfar iad a chaomhnú go dtí go scriosfar nó go leasófar iad.

4. Cásdlí Chúirt Bhreithiúnais na gComhphobal Eorpach agus na Cúirte Céadchéime a bhaineann leis na conarthaí agus na hionstraimí atá aisghairthe le hAirteagal IV-437, agus leis na hionstraimí agus na coinbhinsiúin arna nglacadh ar mhaithe lena gcur i bhfeidhm, a léiriú agus a chur i bhfeidhm, leanfaidh sé mutatis mutandis mar fhoinse do léiriú dhlí an Aontais agus go háirithe léiriú fhorálacha inchomparáide an Bhunreachta.

5. Déanfar an leanúnachas maidir le nósanna imeachta riaracháin agus dlí arna dtosú roimh dháta an Chonartha seo a theacht i bhfeidhm a áirithiú agus an Bunreacht á chomhlíonadh. Glacfaidh na hinstitiúidí, na comhlachtaí, na hoifigí agus na gníomhaireachtaí is freagrach as na nósanna imeachta sin gach beart is iomchuí chuige sin.

--------------------------------------------------
Official Journal 310 , 16/12/2004 P. 0167 - 0168



Airteagal III-387 Déanfaidh Coiste na Réigiún a chathaoirleach agus a oifigigh a thoghadh as líon a chomhaltaí go ceann téarma dhá bhliain go leith. Déanfaidh a chathaoirleach an Coiste a chomóradh, arna iarraidh sin do Pharlaimint na hEorpa, don Chomhairle nó don Choimisiún. Féadfaidh an Coiste teacht le chéile freisin ar a thionscnamh féin. Glacfaidh sé a Rialacha Nós Imeachta. --------------------------------------------------
Official Journal 310 , 16/12/2004 P. 0083 - 0083



Airteagal III-188 I bhfeidhmiú na gcumhachtaí agus i gcomhlíonadh na gcúraimí agus na ndualgas atá curtha orthu leis an mBunreacht agus le Reacht an Chórais Eorpaigh Banc Ceannais agus an Bhainc Ceannais Eorpaigh, ní fhéadfaidh an Banc Ceannais Eorpach, banc ceannais náisiúnta ná aon chomhalta dá gcomhlachtaí cinnteoireachta teagaisc a iarraidh ar institiúidí, comhlachtaí, oifigí nó gníomhaireachtaí an Aontais, ar aon Rialtas Ballstáit nó ar aon chomhlacht eile ná a ghlacadh uathu. Gabhfaidh institiúidí, comhlachtaí, oifigí nó gníomhaireachtaí an Aontais maille le Rialtais na mBallstát orthu féin an prionsabal sin a urramú agus gan a iarraidh tionchar a oibriú ar chomhlachtaí cinnteoireachta an Bhainc Cheannais Eorpaigh nó na mbanc ceannais náisiúnta i gcomhlíonadh a gcúraimí. --------------------------------------------------
Official Journal 310 , 16/12/2004 P. 0473 - 0473



46. Dearbhú ó Ríocht Aontaithe na Breataine Móire agus Thuaisceart Éireann maidir le sainiú an téarma "náisiúnaigh" I ndáil leis an gConradh ag bunú Bunreachta don Eoraip agus leis an gConradh ag bunú an Chomhphobail Eorpaigh do Fhuinneamh Adamhach, agus le haon cheann de na gníomhartha a chineann ó na Conarthaí sin nó a leanann de bheith i bhfeidhm de bhua na gConarthaí sin, athdhéanann an Ríocht Aontaithe an Dearbhú a rinne sí an 31 Nollaig 1982 maidir le sainiú an fhocail "náisiúnaigh" ach amháin go dtuigfear an tagairt do "dhaoine is saoránaigh de na spleáchríocha Briotanacha" mar thagairt do "dhaoine is saoránaigh de Chríocha Briotanacha thar lear". --------------------------------------------------
Official Journal L 236 , 23/09/2003 P. 0039 - 0039



Airteagal 21 Déanfar oiriúnuithe na ngníomhartha atá liostaithe in Iarscríbhinn III a ghabhann leis an Ionstraim seo agus is gá de thoradh an aontachais a tharraingt suas ar cothrom leis na treoirlínte atá leagtha amach san Iarscríbhinn sin agus i gcomhréir leis an nós imeachta agus faoi na coinníollacha atá leagtha síos in Airteagal 57. --------------------------------------------------
Official Journal L 236 , 23/09/2003 P. 0909 - 0909



4. SAORGHLUAISEACHT CHAIPITIL An Conradh ar an Aontas Eorpach; An Conradh ag bunú an Chomhphobail Eorpaigh. I dtaca leis an margadh in eastát réadach, féadfaidh an tSlóivéin dul ar iontaoibh an chlásail ghinearálta chosanta dá bhforáiltear in Airteagal 37 den Ionstraim seo ar feadh tréimhse suas le seacht mbliana ar a mhéid tar éis dháta an aontachais. --------------------------------------------------
Official Journal L 236 , 23/09/2003 P. 0036 - 0036



Airteagal 11 Le héifeacht ó thús théarma 2004-2009, cuirfear an méid seo a leanas in ionad na chéad fhomhíre d'Airteagal 190(2) de Chonradh CE agus d'Airteagal 108(2) de Chonradh CEFA: An Bheilg | 24 | Poblacht na Seice | 24 | An Danmhairg | 14 | An Ghearmáin | 99 | An Eastóin | 6 | An Ghréig | 24 | An Spáinn | 54 | An Fhrainc | 78 | Éire | 13 | An Iodáil | 78 | An Chipir | 6 | An Laitvia | 9 | An Liotuáin | 13 | Lucsamburg | 6 | An Ungáir | 24 | Málta | 5 | An Ísiltír | 27 | An Ostair | 18 | An Pholainn | 54 | An Phortaingéil | 24 | An tSlóivéin | 7 | An tSlóvaic | 14 | An Fhionlainn | 14 | An tSualainn | 19 | An Ríocht Aontaithe | 78 | --------------------------------------------------
Official Journal L 236 , 23/09/2003 P. 0828 - 0828



II. REACHTAÍOCHT FITEASLÁINTÍOCHTA 32002 L 0053: Treoir 2002/53/CE ón gComhairle an 13 Iúil 2002 maidir leis an gcatalóg choiteann de chineálacha de speicis phlandaí talmhaíochta (IO L 193, 20.7.2002, lch. 1); 32002 L 0055: Treoir 2002/55/CE ón gComhairle an 13 Meitheamh 2002 maidir le síolta glasraí a mhargú (IO L 193, 20.7.2002, lch. 33). Féadfaidh an Laitvia a chur siar ar feadh tréimhse cúig bliana tar éis dháta an aontachais cur i bhfeidhm Threoracha 2002/53/CE agus 2002/55/CE maidir le margú síolta ar a críoch de chineálacha atá liostaithe ina cuid catalóg náisiúnta faoi seach de chineálacha de speicis phlandaí talmhaíochta agus cineálacha de speicis phlandaí glasraí nár glacadh go hoifigiúil leo i gcomhréir le forálacha na dTreoracha sin. Le linn na tréimhse sin ní dhéanfar síolta den sórt sin a mhargú ar chríoch Bhallstát eile. --------------------------------------------------
1. SAORGHLUAISEACHT EARRAÍ

1. An Conradh ag bunú an Chomhphobail Eorpaigh, Teideal I, Saorghluaiseacht earraí.

Chun críocha Airteagal 31de Chonradh CE a chur i bhfeidhm, coigeartóidh Málta an margadh in allmhairiú, stocáil agus margaíocht mhórdhíola de tháirgí peitriliam faoi cheann an 31 Nollaig 2005. Sa chomhthéacs sin, áiritheoidh Málta go n-eiseofar ceadúnais trádála in am chun go dtosóidh ceadúnaithe oibríochtaí tráth nach déanaí ná an 1 Eanáir 2006.

2. 32001 L 0083: Treoir 2001/83/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí míochaine d'úsáid an duine ( IO L 311, 28.11.2001, lch. 67).

Údaruithe margaíochta do na táirgí cógaisíochta atá ar an liosta (i bhFoscríbhinn A a ghabhann leis an Iarscríbhinn seo mar atá arna sholáthar ag Málta in aon teanga amháin) arna n-eisiúint faoi dhlí Mhálta roimh dháta an aontachais, fanfaidh siad, de mhaolú ar na ceanglais cháilíochta, sábhailteachta agus éifeachtúlachta atá leagtha síos i dTreoir 2001/83/CE, bailí go dtí go ndéanfar iad a athnuachan i gcomhlíonadh an acquis nó go dtí an 31 Nollaig 2006, cibé acu is túisce. D'ainneoin fhorálacha Theideal III, Caibidil 4, den Treoir, ní thairbheoidh údaruithe margaíochta arna bhfolú ag an maolú seo d'aitheantas frithpháirteach sna Ballstáit.

--------------------------------------------------
12003TN11/APP/B





Official Journal C 227 E , 23/09/2003 P. 0762 - 0762

Official Journal L 236 , 23/09/2003 P. 0873 - 0873
Official Journal L 236 , 23/09/2003 P. 0980 - 0980



27. Dearbhú ó Phoblacht na hEastóine maidir le cruach Tá tionscal próiseála cruach na hEastóine ag céim dhinimiciúil forbartha. Le linn na coigeartuithe riachtanacha ar na sriantaí cainníochtúla dá bhforáiltear sna comhaontuithe déthaobhacha cruach idir an Comhphobal agus Cónaidhm na Rúise, an Úcráin agus an Chasacstáin a bheith á gcaibidliú nó le linn aon socruithe eile a bheith á nglacadh chuige sin, ní mór aird a thabhairt ar na riachtanais allmhairíochta a leanann ón bhfairsingiú intuartha ar thionscal cruach na hEastóine sa gharthodhchaí. Cuireann an Eastóin i bhfios go láidir gur soláthraíodh a riachtanais allmhairíochta ionchasacha don Chomhdháil Aontachais. --------------------------------------------------
Official Journal L 236 , 23/09/2003 P. 0046 - 0046



Airteagal 42 Más gá bearta idirthréimhseacha chun an trasdul a éascú ón gcóras atá ann sna Ballstáit nua go dtí an córas a leanfaidh ó rialacha Comhphobail tréidliachta agus fíteasláintíochta a chur i bhfeidhm, glacfaidh an Coimisiún na bearta sin i gcomhréir leis an nós imeachta coiste ábhartha mar a chinntear sa reachtaíocht is infheidhme. Féadfar na bearta sin a ghlacadh le linn tréimhse trí bliana ó dháta an aontachais agus ní rachaidh a gcur i bhfeidhm thar an tréimhse sin. --------------------------------------------------
Official Journal L 236 , 23/09/2003 P. 0792 - 0792



A. REACHTAÍOCHT TALMHAÍOCHTA 32000 R 1622: Rialachán (CE) Uimh. 1622/2000 ón gCoimisiún an 24 Iúil 2000 ag leagan síos rialacha mionsonraithe chun Rialachán (CE) Uimh. 1493/1999 maidir le comheagraíocht an fhíonmhargaidh a chur chun feidhme agus ag bunú cód Comhphobail um chleachtais agus próisis fíoneolaíochta (IO L 194, 23.12.1997, lch. 1), mar atá arna leasú le: - 32000 R 2451: Rialachán (CE) Uimh. 2451/2000 ón gCoimisiún an 7.11.2000 (IO L 282, 8.11.2000, lch. 7), - 32001 R 0885: Rialachán (CE) Uimh. 885/2001 ón gCoimisiún an 24.4.2001 (IO L 128, 10.5.2001, lch. 54), - 32001 R 1609: Rialachán (CE) Uimh. 1609/2001 ón gCoimisiún an 6.8.2001 (IO L 212, 7.8.2001, lch. 9), - 32001 R 1655: Rialachán (CE) Uimh. 1655/2001 ón gCoimisiún an 14.8.2001 (IO L 220, 15.8.2001, lch. 17), - 32001 R 2066: Rialachán (CE) Uimh. 2066/2001 ón gCoimisiún an 22.10.2001 (IO L 278, 23.10.2001, lch. 9), - 32002 R 2244: Rialachán (CE) Uimh. 2244/2002 ón gCoimisiún an 16.12.2002 (IO L 341, 17.12.2002, lch. 27), Nuair is iomchuí, agus leas á bhaint aige as an nós imeachta dá dtagraítear in Airteagal 75 de Rialachán (CE) Uimh. 1493/1999 ón gComhairle an 17 Bealtaine 1999 maidir le comheagraíocht an fhíonmhargaidh, féadfaidh an Coimisiún cinneadh a ghlacadh faoi cheann dháta an aontachais d'fhonn Iarscríbhinn XIII a mhodhnú chun an cion uasta d'aigéad soghalaithe sna fíonta cáilíochta Ungáracha"Késői szüretelésű bor" agus "Válogatott szüretelésű bor" ag 25 milleachoibhéis in aghaidh an lítir. --------------------------------------------------
Official Journal L 236 , 23/09/2003 P. 0975 - 0975



7. Dearbhú maidir le saorghluaiseacht oibrithe: an Eastóin Cuireann an AE an bhéim ar eilimintí láidre na difreála agus na solúbthachta sna socruithe maidir le saorghluaiseacht oibrithe. Déanfaidh na Ballstáit a ndícheall rochtain mhéadaithe ar mhargadh an tsaothair a dheonú do náisiúnaigh Eastónacha faoin dlí náisiúnta d'fhonn an comhfhogasú don acquis a bhrostú. Dá thoradh sin, ba chóir go dtiocfadh feabhas substaintiúil ar na deiseanna fostaíochta san AE do náisiúnaigh Eastónacha amhail ó aontachas na hEastóine. Ina theannta sin, bainfidh Ballstáit AE leas iomlán as an socrú arna bheartú chun gluaiseacht a luaithe is féidir go dtí lánchur i bhfeidhm an acquis maidir le saorghluaiseacht oibrithe. --------------------------------------------------
Official Journal L 236 , 23/09/2003 P. 0976 - 0976



13. Dearbhú maidir le saorghluaiseacht oibrithe: an Ungáir Cuireann an AE an bhéim ar eilimintí láidre na difreála agus na solúbthachta sna socruithe maidir le saorghluaiseacht oibrithe. Déanfaidh na Ballstáit a ndícheall rochtain mhéadaithe ar mhargadh an tsaothair a dheonú do náisiúnaigh Ungáracha faoin dlí náisiúnta d'fhonn an comhfhogasú don acquis a bhrostú. Dá thoradh sin, ba chóir go dtiocfadh feabhas substaintiúil ar na deiseanna fostaíochta san AE do náisiúnaigh Ungáracha amhail ó aontachas na hUngáire. Ina theannta sin, bainfidh Ballstáit AE leas iomlán as an socrú arna bheartú chun gluaiseacht a luaithe is féidir go dtí lánchur i bhfeidhm an acquis maidir le saorghluaiseacht oibrithe. --------------------------------------------------